১৯৩৮ সালে ভারতের বিহার রাজ্যের মিথিলায় এক কায়স্থ পরিবারে জন্মগ্রহণ করেন গঙ্গা দেবী এবং পারিবারিকভাবেই মধুবনী চিত্র আঁকাতে তাঁর হাতেখড়ি। গঙ্গা দেবীর শৈশবে তাঁর মা তাঁক ধানের খড় এবং শাড়ির পাড় থেকে ছিঁড়ে নেওয়া রেশম দ্বারা তৈরি প্রথম তুলি ধরিয়েছিলেন। আর তখন রং বলতে ছিল রান্নার হাঁড়ির নীচ থেকে অথবা লণ্ঠনের চিমনির পলতে থেকে তুলে নেওয়া ভুসোকালি। এরপর এই ভুসোকালিকে গবাদি পশুদের প্রস্রাব বা কখনও কখনও ছাগলের দুধের সাথে মিশ্রিত করে দীর্ঘস্থায়ী রং তৈরি করা হত। মূলত মধুবনী চিত্রকলার কাচনি (রেখা অঙ্কন) রীতিতে তিনি আঁকা শুরু করেন। গ্রামে প্রকৃত ক্যানভাসের অভাবের কারণে, তিনি তাঁর খাতার পাতা কেটে কাপড়ের উপরে আটকে নিয়ে তার ওপরেই অভ্যাস করতেন। গ্রামীন ঐতিহ্য মেনে কৈশোরেই তাঁর বিয়ে হয়ে যায় কিন্তু তাঁর বিবাহিত জীবন সুখের হয়নি। সন্তান ধারণ করতে না পারায় স্বামী তাঁকে ছেড়ে দ্বিতীয়বার বিয়ে করেন। এরপরে গঙ্গাদেবী পুরোপুরি ভাবে মধুবনী চিত্রাঙ্কনেই মনোনিবেশ করেন। 

কর্মজীবন
শৈশব ও ব্যক্তিগত জীবন
মার্কিন যুক্তরাষ্ট্র ভ্রমণ থেকে অনুপ্রাণিত চিত্রাঙ্কন
রামায়ণ অঙ্কন